ธสน.ผุดบล็อกเชน ช่วยลูกค้าโอนเงิน
ธสน.เดินหน้ายุทธศาสตร์ไอที เตรียมสร้างบล็อกเชน อำนวยความสะดวกลูกค้าโอนเงิน
15 เม.ย. 2560

โพสต์ทูเดย์ - ธสน.เดินหน้ายุทธศาสตร์ไอที เตรียมสร้างบล็อกเชน อำนวยความสะดวกลูกค้าโอนเงินนายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ เปิดเผยว่า ธนาคารเดินหน้ายุทธศาสตร์เรื่องเทคโนโลยีสารสนเทศ หรือไอที เพื่อการส่งเสริมการค้าและการทำธุรกรรมออนไลน์ เพื่อช่วยให้ผู้ประกอบการไทยโดยเฉพาะเอสเอ็มอี เข้าสู่โลกการค้าดิจิทัลได้อย่างประสบความสำเร็จและแข่งขันได้ทั้งนี้ ธสน.อยู่ระหว่างศึกษาเรื่องการทำบล็อกเชน เพื่อเป็นตัวกลางในการอำนวยความสะะดวกให้กับลูกค้าที่ต้องการซื้อขายสินค้าและโอนเงินเพื่อชำระค่าสินค้าระหว่างผู้ประกอบการกับผู้ประกอบการได้ โดยไม่จำเป็นต้องผ่านธนาคารตัวกลาง โดย ธสน.สามารถเข้าไปค้ำประกันการชำระเงินเพื่อเสริมความมั่นใจในการทำธุรกิใจให้ผู้ประกอบการเอสเอ็มอีได้สำหรับผลดำเนินงานในช่วงไตรมาสแรกปีนี้ ธสน.ปล่อยสินเชื่อใหม่ได้ไม่มากนัก เนื่องจากธนาคารอยู่ระหว่างการสร้างเครือข่ายพันธมิตรในการปล่อยสินเชื่อ เช่น การหารือกับบริษัทรับประกันการส่งออกแห่งประเทศจีน เพื่อขยายความร่วมมือในการอำนวยความสะดวกและเพิ่มช่องทางให้ผู้ประกอบการไทย-จีนเข้าถึงบริการประกันการส่งออกและการลงทุน การหารือแนวทางความร่วมมือกับธนาคารเพื่อส่งเสริมการค้าการลงทุนไทย-ละตินอเมริกา และร่วมมือกับกรมส่งเสริมการส่งออกในโครงการสร้างเครือข่ายผู้ประกอบการรุ่นใหม่ของไทยกับประเทศเพื่อนบ้าน เป็นต้น